Noue ontkoming vir pa, seun ná noodlandingFoto: AlgoaFM ŉ Pa en seun is ongedeerd nadat die ligte vliegtuig vermoedelik enjinprobleme ondervind en ŉ noodlanding gevolg het. Volgens sers. Majola Nkohli, polisiewoordvoerder, was die pa die vlieënier van die tweesitplek-vliegtuig en het enjinprobleme hom genoop om ŉ noodlanding te doen. Die vliegtuig het ŉ harde noodlanding gedoen in ŉ veld naby Johan Muller-weg in Jeffreysbaai. “Niemand is tydens die voorval beseer nie.” Daar word reëlings getref om die vliegtuig uit die veld te verwyder.